ฝ่ายโยธาได้ตรวจสอบแล้วตามหมุดแผนที่ ที่ท่านได้แจ้งมานั้น บริเวณดังกล่าว คือ หมู่บ้านกฤติกา สามารถเข้าถึงหมู่บ้านได้ 2 ทาง คือ ซอยประชาอุทิศ 4 และซอยช่างอากาศอุทิศ 16 ซึ่งซอยประชาอุทิศ 4 ตั้งแต่ปากซอย ถึงหมู่บ้านเดอะสกาย ที่อยู่เลยทางเข้าหมู่บ้านกฤติกา ยังเป็นถนนส่วนบุคคล และซอยช่างอากาศอุทิศ 16 เป็นถนนส่วนบุคคล และสาธารณะเป็นช่วงๆ และระบบการระบายน้ำของหมู่บ้านกฤติกามีทางออกทางเดียว คือ การระบายน้ำออกทางซอยช่างอากาศอุทิศ 16 และถนนเส้นเมนของหมู่บ้านมีความสูงต่ำไม่เท่ากัน จึงทำให้เวลาฝนตกทำให้มีน้ำท่วมขัง ฝ่ายโยธาจึงได้ดำเนินการสูบน้ำจากถนนช่างอากาศอุทิศให้ไหลลงสู่คูคลองสาธารณะในพื้นที่ เพื่อบรรเทาความเดือดร้อนของประชาชน หากท่านต้องการทราบถึงรายละเอียดและวิธีการแก้ไขปัญหาในระยะยาว ขอให้ท่านติดต่อฝ่ายโยธา หรือ ฝ่ายพัฒนาชุมชนฯ สำนักงานเขตดอนเมือง ในวันและเวลาราชการ จึงขออภัยในความไม่สะดวกมา ณ โอกาสนี้
น้ำท่วมระยะยาวต้องการ การแก้ปัญหาระยะยาวที่ไม่ใช่การสูบน้ำออก น้ำต้องไม่ท่วมอีกเลยครับผม ความสูงระดับหัวเข่า น้ำท่วมมาแล้วน้อยกว่า 1 สัปดาห์
เป็นโรคน้ำกัดเท้าขาเน่ากันหมดแล้ว